Sautsaskačevana

Sautsaskačevana () ir upe Kanādā, Saskačevanas upes labā satekupe. Sākas Albertas provinces dienvidos, satekot Bovai un Oldmenai. Plūst līkumojot ziemeļaustrumu virzienā caur Albertas un Saskačevanas provincēm, saplūst ar Nortsaskačevanu, veidojot Saskačevanas upi. Pašas Sautsaskačevanas garums ir 886 km, bet kopā ar augšteci Bovu — 1392 km. Ledus sega no novembra līdz aprīlim, pali — no jūnija līdz augustam. Lielākā pieteka ir Redīra (kreisā). Lielākās pilsētas krastos ir Saskatūna un Medisinheta. 1960. gados izbūvēta Gārdinera hidroelektrostacija, kas daļu Sautsaskačevanas ūdens novada Kvapelas upē.

 Atsauces 

 Ārējās saites 

Kategorija:Kanādas upes
Kategorija:Saskačevana
Kategorija:Alberta